Kap. 530 og 2445

Prop. 206 S

(2020–2021)
Proposisjon til Stortinget (forslag til stortingsvedtak)

Endringar i statsbudsjettet 2021 under Kommunal- og moderniseringsdepartementet (prosjektering av rehabilitering av Nationaltheatret)

Tilråding frå Kommunal- og moderniseringsdepartementet 28. mai 2021, godkjend i statsråd same dagen. (Regjeringa Solberg)

Dokumentet på regjeringen.no

1 Innleiing

Kommunal- og moderniseringsdepartementet gjer i denne proposisjonen framlegg om å auka løyvinga på kap. 530 Byggjeprosjekt utanfor husleigeordninga, post 30 Prosjektering av bygg i statsbudsjettet for 2021, mot tilsvarande auka driftsresultat under kap. 2445 Statsbygg, post 24 Driftsresultat. Framlegget gjeld forprosjektering av rehabilitering av Nationaltheatret.

2 Framlegg til endringar

2.1 Forprosjekt for rehabilitering av Nationaltheatret

Stortinget vedtok i samband med handsaminga av statsbudsjettet for 2018 løyving til oppstart av forprosjektering av Nationaltheatret over kapittel 530 Byggjeprosjekt utanfor husleigeordninga, post 30 Prosjektering av bygg, jf. Prop. 1 S (2017–2018) frå Kommunal- og moderniseringsdepartementet og Innst. 16 S (2017–2018).

Kulturdepartementet har gjeve Statsbygg i oppdrag å føra prosjektet fram til ferdig forprosjekt. Det er sett av 6 mill. kroner over kap. 530 Byggjeprosjekt utanfor husleigeordninga, post 30 Prosjektering av bygg til å ferdigstilla forprosjektet i 2021, og i tillegg er det gjort framlegg om å sette av ytterlegare 7 mill. kroner til føremålet på posten i samband med revidert nasjonalbudsjett for 2021, jf. Prop. 195 S (2020–2021).

Rehabilitering av Nationaltheatret er meir omfattande og krevjande enn tidlegare lagt til grunn. Regjeringa meiner at prosjektet må forenklast og omprosjekterast, før framlegg om gjennomføring kan leggjast fram for Stortinget. Føremålet med forenklinga er å redusera kostnadene i gjennomføringa av prosjektet.

2.2 Endringsforslag

Kap. 530 Byggjeprosjekt utanfor husleigeordninga

Post 30 Prosjektering av bygg

Løyvinga på posten vert nytta til prosjektering av bygg utanfor husleigeordninga.

For å kunna gjera naudsynte forenklingar og omprosjektering i forprosjektet om rehabilitering av Nationaltheatret, gjer Kommunal- og moderniseringsdepartementet framlegg om å auka løyvinga på posten med 30 mill. kroner.

Kap. 2445 Statsbygg

Post 24 Driftsresultat

Driftsbudsjettet til Statsbygg skal dekkja alle utgifter til forvaltning, drift og vedlikehald av eigedomane, og dessutan avskriving og renter.

Kommunal- og moderniseringsdepartementet gjer framlegg om å redusera reguleringsfondet til Statsbygg med 30 mill. kroner ved å auka driftsresultatet til Statsbygg tilsvarande.

Tilråding

Kommunal- og moderniseringsdepartementet

tilrår:

At Dykkar Majestet godkjenner og skriv under eit framlagt forslag til proposisjon til Stortinget om endringar i statsbudsjettet 2021 under Kommunal- og moderniseringsdepartementet (prosjektering av rehabilitering av Nationaltheatret).

Vi HARALD, Noregs Konge,

stadfester:

Stortinget blir bedt om å gjere vedtak om endringar i statsbudsjettet 2021 under Kommunal- og moderniseringsdepartementet (prosjektering av rehabilitering av Nationaltheatret) i samsvar med eit vedlagt forslag.

Forslag
til vedtak om endringar i statsbudsjettet 2021 under Kommunal- og moderniseringsdepartementet (prosjektering av rehabilitering av Nationaltheatret)

I

I statsbudsjettet for 2021 vert det gjort fylgjande endringar:

Utgifter:

Kap.

Post

Føremål

Kroner

530

Byggjeprosjekt utanfor husleigeordninga

30

Prosjektering av bygg, kan overførast blir auka med

30 000 000

frå kr 173 000 000 til kr 203 000 000

2445

Statsbygg

24

Driftsresultat

-2 784 059 000

mot tidlegare foreslått kr -2 754 059 000

Kap.

Post

Føremål

Kroner

2445

Statsbygg

24

Driftsresultat:

1 Driftsinntekter

-5 593 922 000

2 Driftsutgifter

2 219 763 000

3 Avskrivningar

1 506 000 000

4 Renter av staten sin kapital

697 200 000

6 Til reguleringsfondet

-1 613 100 000

-2 784 059 000